|  |  |
| --- | --- |
| **Afdeling/ Følgegruppe:** | **Følgegruppen for Behandling og pleje** |
| Journal nr.: |  |
| Udarbejdet af: |  |
| E-mail: |  |
| Telefon: |  |
| Dato: | 30-03-2023 |
|  | |

Høringsbrev

# Til ledere og nøglepersoner på respirationsområdet

Det Administrative Kontaktforum (nuværende Sundhedsstrategisk Styregruppe) godkendte 21. november 2019 samarbejdsaftalen ”*Overvågning i eget hjem pga. brug af respiratorisk udstyr* ”, som er udarbejdet i regi af en tværfaglig- og tværsektoriel arbejdsgruppe under Følgegruppen for Behandling og Pleje. Følgegruppen for Behandling og Pleje anbefalede som led i implementeringen af ovennævnte samarbejdsaftale, at der blev udarbejdet et APV katalog over fysiske- og psykiske udfordringer ved arbejde i fælles hjælperordninger, da der kan opstå uklarheder om, hvornår der er tale om APV-hjælpemidler og hvornår der er tale om hjælpemidler og behandlingsredskaber.

## APV kataloget

En tværfaglig og tværsektoriel arbejdsgruppe under Følgegruppen for Behandling og Pleje har til opgave at følge udviklingen og holde samarbejdsaftalen opdateret, herunder udarbejde et APV katalog. APV kataloget skal understøtte arbejdet med at forbedre arbejdsmiljøet og trivslen i fælles hjælpeordninger. APV kataloget er derfor tænkt som et fagligt redskab og vil blive opdateret med nye cases ved behov f.eks. cases på børneområdet.

APV kataloget skal læses, forstås og ses i tæt sammenhæng med samarbejdsaftalen ”Samarbejdsaftale mellem Region Syddanmark og kommunerne i forbindelse med borgere, som skal overvåges i eget hjem pga. brug af respiratorisk udstyr”. Læs evt. aftale om materialer her: <https://regionsyddanmark.dk/fagfolk/det-naere-sundhedsvaesen/samarbejdsaftaler/overvagning-i-eget-hjem-ved-brug-af-respiratorisk-udstyr>

Høringsudkastet er en første version af APV kataloget, og kataloget udvikles over tid, således det giver mest mulig værdi i praksis hos de sundheds- og fagprofessionelle der arbejder inden for området.

Formandsskabet for den tværfaglig og tværsektoriel arbejdsgruppe under Følgegruppen for Behandling og Pleje, skal anmode om eventuelle bemærkninger til udkastet **senest 17. maj 2023 kl. 12.00**.

Høringssvar og bemærkninger bedes sendt pr. mail til [asj@rsyd.dk](mailto:asj@rsyd.dk)

Eventuelle spørgsmål kan rettes til undertegnede på tel.f.:29 20 14 43 eller på mail [asj@rsyd.dk](mailto:asj@rsyd.dk)

På vegne af formandsskabet

Med venlig hilsen

Alice Skaarup Jepsen

Specialkonsulent, Tværsektorielt Samarbejde, Region Syddanmark.